turjo4nis/wikipedia-bn-dump-20250701 huggingface dataset:
আবদুল মুহসিন আস সাদুন

আবদুল মুহসিন আস সাদুন (আরবি : عبد المحسن السعدون) (১৮৭৯ – নভেম্বর ১৩, ১৯২৯) ছিলেন একজন ইরাকি রাজনীতিবিদ। ১৯২২ সাল থেকে ১৯২৯ সালের মধ্যবর্তী সময়ে তিনি সর্বমোট চার দফায় ইরাকের প্রধানমন্ত্রী হিসেবে দায়িত্ব পালন করেন। তিনি নেতৃত্বাস্থানীয় গোত্র মুনতাফিকের সদস্য ছিলেন। উসমানীয় সেনাবাহিনীতে তিনি অফিসারের দায়িত্ব পালন করেন। ইরাকে ফিরে আসার আগে তিনি সুলতান দ্বিতীয় আবদুল হামিদের সাহায্যার্থে কাজ করেন। প্রথম বিশ্বযুদ্ধের পর ইরাকে ব্রিটিশ ম্যান্ডেটের বিরোধিতা করেন।

তৃতীয় মেয়াদে দায়িত্ব পালনকালে আল-সাদুন দুইটি গুরুত্বপূর্ণ সমঝোতা চুক্তিতে উপনীত হন। একটি হল দ্বিতীয় ইঙ্গ-ইরাকি চুক্তি (১৯২৬)। এ চুক্তিতে স্থানীয় কুর্দিদের অধিকার রক্ষা করে কুর্দি অধ্যুষিত মসুলকে ইরাকের অংশ হিসেবে ধরে রাখার কথা বলা হয়। অপরটি হল তুরস্ক-ইরাকি চুক্তি। এতে মসুলকে ইরাকের অংশ মেনে নেয়ার শর্তে তুরস্ককে মসুল থেকে আহরিত তেলের ১০% মুনাফা প্রদানের অঙ্গীকার ছিল।

মৃত্যু 
আল-সাদুন তার চতুর্থ মেয়াদে দায়িত্ব পালনকালে মৃত্যুবরণ করেন। তিনি আত্মহত্যা করেছিলেন বলে ধারণা করা হয়।

তথ্যসূত্র 

১৮৭৯-এ জন্ম
১৯২৯-এ মৃত্যু
ইরাকের প্রধানমন্ত্রী
জন্ম স্থান অজানা
মৃত্যু স্থান নিরুদ্দিষ্ট
Honorary Knights Commander of the Order of St Michael and St George
মহিলাদের কনডম

মহিলাদের কনডম () প্রধানত যৌনসঙ্গমকালে নারীসংগী দ্বারা ব্যবহৃত এক প্রকার জন্মনিরোধক বস্তু। এটি মূলত গর্ভাধারন ও গনোরিয়া, সিফিলিজ ও এইচআইভি-এর মতো যৌনরোগের প্রতিরোধক হিসেবে ব্যবহৃত হয়। ল্যাস্সি হেসেল এটি আবিষ্কার করেন।
যৌনসঙ্গমকালে এটি নারীসংগীর যৌনাংগে পরিধান করা হয় এবং এসময় এটি পুরুষের বীর্যকে স্ত্রী যোনিতে প্রবেশে বাধা দেয় ফলে পুরুষের বীর্যের শুক্রাণুসমূহ নারীর ডিম্বাণুকে নিষিক্ত করতে পারে না।
এছাড়া এটি পায়ুসঙ্গমকালে গ্রাহক সঙ্গী দ্বারা পরিধান হতে পারে।
মহিলাদের এই কনডম পাতলা, ঢিলা, নমনীয় আবরন এবং এর দুই প্রান্তে দুটি রিং বিদ্যমান।

সুবিধাসমূহ 
মহিলাদের কনডম ব্যবহারের মাধ্যমে নারীরা তাদের যৌনস্বাস্থ্যকে নিজ নিজ পছন্দের ও ইচ্ছানুযায়ী নিয়ন্ত্রণে রাখতে পারেন। এই কনডম ব্যবহারের মাধ্যমে নারী সংগীটি নিজেকে গর্ভধারন থেকে রক্ষা করতে পারে, যখন পুরুষ সংগীটি পুরুষের কনডম ব্যবহারে অনিচ্ছুক থাকে। এছাড়া অনেক ক্ষেত্রে নারী সংগীর এই ধরনের কনডমের ব্যবহার পুরুষ সংগীকে সাধারন কনডমের তুলনায় অধিক পুলকিত করতে সক্ষম হয়।
এটি আলার্জি নিরোধী এবং যাদের রাবার ল্যাটেক্স ব্যবহারে সংক্রমনের সম্ভাবনা রয়েছে তাদের জন্য উপযোগী। এই কনডম সংগমের বহু সময় পূর্বেই পরিধান করা যায়। পুরুষদের কনডমের ন্যায় এটি পুরুষাংগের উত্থানের জন্য অপেক্ষা করতে হয় না বা বীর্যস্থলনের সাথে সাথে বের করে নেয়ার প্রয়োজন পড়ে না।এটি আঁটসাঁট নয় এবং শরীরের তাপমাত্রার সাথে সাথে এর উপাদানের তাপমাত্রা পরিবর্তিত হয়। 
এছাড়া এটি সংস্পর্শের মাধ্যমে ছড়ায় এমন যৌনরোগ থেকে সুরক্ষা দেয় বলে অনেক গবেষণায় দেখা গেছে।

বিশ্বব্যাপী ব্যবহার 
উন্নত দেশসমূহে এই কনডমের বিক্রি আশানুরুপ না হলেও উন্নয়্নশীল দেশসমূহে জন্মনিয়ন্ত্রণ প্রকল্প এবং এইডস প্রতিরোধ প্রকল্পের আওতায় এটির ব্যবহার ক্রমবর্ধমান।
এই কনডম পরিধানের ক্ষেথে বিশেষ দক্ষতার প্রয়োজন হয় এবং পুরুষের কনডমের তুলনায় এর ২-৩ গুণ বেশি মূল্যকে এর বিক্রি হ্রাসের কারণ হিসেবে মনে করা হয়।অনেক ব্যবহারকারী উল্লেখ করেছেন যে এই কনডম পরে সংগমকালে বাজে শব্দের সৃষ্টি হয় এবং এসময় কনডমের একটি রিং যোনীর বাইরে বের হওয়া অবস্থায় থাকে। এসব পরিস্থিতির কারণে অনেকে এই কনডম ব্যবহার ত্যাগ করেছেন বলে অনেক ব্যবহারকারী অভিযোগ করেন।

তথ্যসূত্র 

প্রতিবন্ধক গর্ভনিরোধ
যৌনস্বাস্থ্য
যোনি
হিকমত সুলাইমান

হিকমত সুলাইমান (১৮৮৯ – ১৬ জুন, ১৯৬৪) (আরবি : حكمت سليمان) ইরাকের প্রধানমন্ত্রী ছিলেন। তিনি পার্টি অব ন্যাশনাল ব্রাদারহুড সরকারের প্রধান হিসেবে অক্টোবর ৩০, ১৯৩৬ থেকে আগস্ট ১২, ১৯৩৭ মেয়াদে দায়িত্ব পালন করেন। তিনি জাতিতে তুর্কমেন ছিলেন। ইরাকের স্বাধীনতা ও বহুজাতিক রাষ্ট্র গঠনের একজন প্রাণপুরুষ হিসেবে তাকে দেখা হয়। বকর সিদ্দিকির অভ্যুত্থানের পর তিনি ক্ষমতায় অধিষ্ঠিত হন। এটি দেশের প্রথম অভ্যুত্থান ছিল। তার অবস্থান রাজা গাজি কর্তৃক অনুমোদিত হয়।

বকর সিদ্দিকি জাতিতে কুর্দি ছিলেন। তারা দুজন পূর্ববর্তী ইরাকি সরকারগুলোর প্যান আরব জাতীয়তাবাদ থেকে সরে আসেন। হিকমত সুলাইমান ও বকর সিদ্দিকি তুরস্কের সাথে মৈত্রী স্থাপন করেন ও ইরানের সাথে সীমান্ত বিরোধ নিষ্পত্তি করেন। তিনি এই দুই দেশকে আরব জাতীয়তাবাদী মনোভাবের বিরুদ্ধে কার্যকরী মিত্র হিসেবে দেখতেন। নতুন সরকারের ব্যাপারে তিনি সিদ্দিকির সাথে মতপার্থক্য প্রকাশ করেন। তার মতে সামাজিক সমস্যাগুলোকে অধিক গুরুত্ব দেয়া উচিত। অন্যদিকে সিদ্দিকি সামরিক ব্যাপারগুলোর দিকে বেশি মনোযোগী ছিলেন। সিদ্দিকি একই সাথে ইরাকের সীমান্ত বৃদ্ধির ব্যপারেও গুরুত্বারোপ করতেন।

১৯৩৭ সালে বকর সিদ্দিকির হত্যাকাণ্ডের পর তাকে পদত্যাগে বাধ্য করা হয়।

১৮৮৯-এ জন্ম
১৯৬৪-এ মৃত্যু
ইরাকের প্রধানমন্ত্রী
ককেশীয় বংশোদ্ভুত ইরাকি
জাতীয় ব্রাদারহুড রাজনীতিবিদের পার্টি
গাজি বিন ফয়সাল

গাজি বিন ফয়সাল (আরবি : غازي ابن فيصل) (২১ মার্চ ১৯১২ – ৪ এপ্রিল ১৯৩৯) ছিলেন ইরাক রাজতন্ত্রের বাদশাহ। ১৯৩৩ থেকে ১৯৩৯ সাল পর্যন্ত তিনি ক্ষমতা ছিলেন। ১৯২০ সালে স্বল্প সময়ের জন্য তিনি সিরিয়া আরব রাজতন্ত্রের যুবরাজ হিসেবে ছিলেন। ইসলামের পবিত্র শহর মক্কায় তার জন্ম হয়। তিনি ইরাকের বাদশাহ প্রথম ফয়সালের একমাত্র পুত্র।

প্রাথমিক জীবন 
গাজি ছিলেন ফয়সালের একমাত্র পুত্র। তার তার বাবা বিভিন্ন স্থানে লড়াইরত থাকায় তার দাদা হুসাইন বিন আলী তার প্রতিপালন করেন। তার পিতার তুলনায় তিনি লাজুক ও অনভিজ্ঞ ছিলেন। ১৯২৪ সালে তিনি অন্যান্য হাশেমিদের সাথে হেজাজ থেকে জর্ডান চলে আসেন। একই বছর তিনি বাগদাদ চলে আসেন এবং যুবরাজ হিসেবে অধিষ্ঠিত হন। ১৬ বছর বয়সে আমেরিকান অভিযাত্রী রিচার্ড হেলিবার্টন ও পাইলট মোয়ে স্টিফেনের সাথে গাজি তার জীবনের প্রথম বিমান ভ্রমণ করেন। প্লেনে করে তারা প্রাচীন ব্যাবিলনের ধ্বংসাবশেষ ও অন্যান্য ঐতিহাসিক স্থান পরিদর্শন করেন। প্লেনটি তার স্কুল মাঠের অবতরণ করে যাতে তার সহপাঠিরা তাকে প্লেনে দেখতে পায়।

ইরাকের বাদশাহ 
১৯৩৩ সালের ৮ সেপ্টেম্বর তার পিতা প্রথম ফয়সাল মৃত্যুবরণ করেন। এরপর তিনি প্রথম গাজি নামে সিংহাসনে আরোহণ করেন। একই তিনি ইরাকি রাজকীয় নৌবাহিনীর অ্যাডমিরাল অব দ্য ফ্লিট, ইরাকি রাজকীয় সেনাবাহিনীর ফিল্ড মার্শাল ও ইরাকি রাজকীয় বিমানবাহিনীর মার্শাল হিসেবে নিয়োগ পান। তিনি প্যান আরব জাতীয়তাবাদের একজন সমর্থক ছিলেন। ইরাকে ব্রিটিশ স্বার্থের প্রতি তার বিরূপ মনোভাব ছিল। তার শাসনমালে বেসামরিক ব্যক্তিদের সাথে সামরিক বাহিনীর দ্বন্দ্ব দেখা দেয়। জেনারেল বকর সিদ্দিকির অভ্যুত্থানকে তিনি সমর্থন করেন। এ অভ্যুত্থানের ফলে বেসামরিক সরকারের বদলে সামরিক সরকার প্রতিষ্ঠিত হয়। আরব বিশ্বে এটি প্রথম সামরিক অভ্যুত্থান ছিল। নাৎসি জার্মানির প্রতি সহানুভূতি ও কুয়েতকে ইরাকের সাথে একীভূত করার জন্য তার কাছে গুজব ছড়ানো হয়। এ উদ্দেশ্যে তিনি আল-জুহর প্রাসাদে নিজস্ব রেডিও স্টেশন স্থাপন করেন। এখান থেকে তার নিজস্ব দৃষ্টিভঙ্গি প্রচারিত হত।

১৯৩৯ সালে একটি স্পোর্টস কার চালানোর সময় রহস্যজনক এক দুর্ঘটনায় মৃত্যুবরণ করেন। কারো কারো মতে নুরি আস-সাইদের আদেশে তাকে হত্যা করা হয়।

তার একমাত্র পুত্র ফয়সাল তার উত্তরাধিকারী হিসেবে ক্ষমতায় আরোহণ করেন। ফয়সাল অপ্রাপ্তবয়স্ক হওয়ার আবদুল্লাহ বিন আলি ১৯৫৩ সাল পর্যন্ত তার অভিভাবক হিসেবে দায়িত্ব পালন করেন।

বিয়ে ও সন্তান 

১৯৩৪ সালের ২৫ জানুয়ারি গাজির সাথে আলী বিন হুসাইনের কন্যা প্রিন্সেস আলিয়া বিনতে আলির বিয়ে হয়। তাদের একজন পুত্র ছিল :
 দ্বিতীয় ফয়সাল – জন্ম ২ মে ১৯৩৫, মৃত্যু ১৪ জুলাই ১৯৫৮।

বিমান ভ্রমণ 
তরুণ যুবরাজ গাজির বিমান ভ্রমণের বিবরণ রিচার্ড হেলিবার্টনের দ্য ফ্লাইং কার্পেট বইয়ে পাওয়া যায়।

আরও দেখুন 
 মেসোপটেমিয়া ব্রিটিশ ম্যান্ডেট
 সাইব শওকত

তথ্যসূত্র 

 Ali, Tariq. Bush in Babylon: the Recolonisation of Iraq. W.W. Norton, 2003. .

বহিঃসংযোগ 
 
 

১৯১২-এ জন্ম
১৯৩৯-এ মৃত্যু
ইরাকের ফিল্ড মার্শাল
রয়েল ইরাকি বিমানবাহিনীর মার্শাল
ইরাকের বাদশাহ
আল-হাশিম
ইরাকে সড়ক দুর্ঘটনায় মৃত্যু
২০শ শতাব্দীতে ইরাক
আরব জাতীয়তাবাদি রাষ্ট্রপ্রধান
২০শ শতাব্দীর আরব ব্যক্তি
ইরাকি আরব জাতীয়তাবাদি
ইরাকি সুন্নি মুসলিম
মক্কার ব্যক্তি
অমীমাংসিত মৃত্যু
জেমস ট্রেডওয়েল

জেমস কালাম ট্রেডওয়েল (; জন্ম: ২৭ ফেব্রুয়ারি, ১৯৮২) ইংল্যান্ডের কেন্টে জন্মগ্রহণকারী ইংরেজ ক্রিকেটার। বামহাতি ব্যাটসম্যান ও ডানহাতি অফ ব্রেক বোলার হিসেবে তিনি ঘরোয়া ক্রিকেটে কেন্টের পক্ষ হয়ে খেলে থাকেন। ১৯ নভেম্বর, ২০১২ তারিখে তিনি কাউন্টি দলের অধিনায়ক নিযুক্ত হয়েছিলেন। অন্যতম খেলোয়াড় হিসেবে একদিনের আন্তর্জাতিক ক্রিকেট ও টেস্টে ইংল্যান্ড দলের প্রতিনিধিত্ব করছেন। প্রায়শঃই তিনি স্লিপে অবস্থান করে থাকেন।

প্রারম্ভিক জীবন 
২০০১ মৌসুমে কেন্টের পক্ষে ক্রিকেটে অভিষেক ঘটে তার। এর নয়দিন পর ইংল্যান্ডের অনূর্ধ্ব-১৯ ক্রিকেট দলে প্রথমবারের মতো অন্তর্ভুক্ত হন। আগস্ট, ২০০১ সালে ওয়েস্ট ইন্ডিজের বিপক্ষে অনূর্ধ্ব-১৯ দলে যুবদের টেস্টে তিনটি খেলায় অংশ নেন। লিচেস্টারের গ্রেস রোডে অনুষ্ঠিত প্রথম টেস্টে ভবিষ্যতের টেস্ট ক্রিকেটার জেমস অ্যান্ডারসন ও ম্যাট প্রায়রের সাথে তারও অভিষেক ঘটে। সিরিজে তিনি ৬ উইকেট লাভ করেন ৩২.৫০ রান গড়ে।

খেলোয়াড়ী জীবন 
৪ জানুয়ারি, ২০০৮ তারিখে প্রথমবারের মতো ইংল্যান্ডের একদিনের আন্তর্জাতিক দলে ডাক পান। ২০০৭-০৮ মৌসুমে ওডিআই দলভূক্ত হয়ে নিউজিল্যান্ড সফর করেন। কিন্তু গ্রেম সোয়ানকে অগ্রাধিকার দেয়ায় তিনি খেলতে পারেননি। অতঃপর মার্চ, ২০১০ সালে ঢাকায় অনুষ্ঠিত বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। ২০০৯-১০ মৌসুমে আঘাতজনিত কারণে দক্ষিণ আফ্রিকায় দলে অনুপস্থিত খেলোয়াড়ের ঘাটতি মোকাবেলায় ওডিআই এবং টেস্ট দলে তার স্থান হয়। কোচ অ্যান্ডি ফ্লাওয়ার তাকে গ্রেম সোয়ানের যথোপযুক্ত বলে মনে করেন। ২০ মার্চ, ২০১০ তারিখে ঢাকায় অনুষ্ঠিত ২য় টেস্টে বাংলাদেশ দলের বিরুদ্ধে টেস্ট ক্রিকেটে অভিষিক্ত হন।

২০১১ সালের বিশ্বকাপ ক্রিকেটের গ্রুপ-পর্বের খেলায় ওয়েস্ট ইন্ডিজ ক্রিকেট দলের বিরুদ্ধে সুন্দর ক্রীড়ানৈপুণ্য প্রদর্শন করে প্লেয়ার অব দ্য ম্যাচ নির্বাচিত হন। খেলায় তিনি ৪৮ রানের বিনিময়ে ৪ উইকেট লাভ করেছিলেন।

তথ্যসূত্র

বহিঃসংযোগ 
 
 
 ইসিবিতে জেমস ট্রেডওয়েল

ইংরেজ ক্রিকেটার
১৯৮২-এ জন্ম
জীবিত ব্যক্তি
ইংল্যান্ডের টেস্ট ক্রিকেটার
ইংল্যান্ড ক্রিকেট দলের অধিনায়ক
ইংল্যান্ডের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার‎
মেরিলেবোন ক্রিকেট ক্লাবের ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
কেন্ট ক্রিকেট বোর্ডের ক্রিকেটার
কেন্টের ক্রিকেটার
কেন্ট ক্রিকেট অধিনায়ক
১৯২৫ ফার ইস্টার্ন গেমস

৭ম ফার ইস্টার্ন গেমস ম্যানিলা, ফিলিপাইনে মে ১৯২৫ সালে অনুষ্ঠিত হয়।

অংশগ্রহণকারী 
 
  চীন

ক্রীড়াসমূহ 

  অ্যাথলেটিক্স
  বেসবল
  বাস্কেটবল
  ফুটবল
  সাঁতার
  টেনিস
  ভলিবল

পদক

তথ্যসূত্র

বহিঃসংযোগ 
 Fpok.upi.edu

১৯২৫
১৯২৭ ফার ইস্টার্ন গেমস

৮ম ফার ইস্টার্ন গেমস সাংহাই, চীন প্রজাতন্ত্রে মে ১৯২৭ সালে অনুষ্ঠিত হয়।

অংশগ্রহণকারী 
 
  চীন

ক্রীড়াসমূহ 

  অ্যাথলেটিক্স
  বেসবল
  বাস্কেটবল
  ফুটবল
  সাঁতার
  টেনিস
  ভলিবল

পদক

তথ্যসূত্র

বহিঃসংযোগ 
 Fpok.upi.edu

১৯২৭
স্বাগতিক চীনে আন্তর্জাতিক ক্রীড়া প্রতিযোগিতা
১৯৩০ ফার ইস্টার্ন গেমস

৯ম ফার ইস্টার্ন গেমস জাপানের টোকিওতে দ্বিতীয় বারেরমত মে ১৯৩০ সালে অনুষ্ঠিত হয়।

অংশগ্রহণকারী 
 
  চীন

ক্রীড়াসমূহ 

  অ্যাথলেটিক্স
  বেসবল
  বাস্কেটবল
  ফুটবল
  সাঁতার
  টেনিস
  ভলিবল

পদক

তথ্যসূত্র

বহিঃসংযোগ 
 Fpok.upi.edu

১৯৩০
স্বাগতিক জাপানে আন্তর্জাতিক ক্রীড়া প্রতিযোগিতা
খ্রোনিঙেন

খ্রোনিঙেন (ওলন্দাজ: Groningen) নেদারল্যান্ডসের উত্তরাঞ্চলে অবস্থিত খ্রোনিঙেন প্রদেশের সবচেয়ে বড় শহর এবং রাজধানী। শহরটির অবস্থান ড্রেন্ট্‌সে আ ও হুন্‌জে নদী এবং কিছু খালের সংযোগস্থলে। তবে নদী দুটিকেও বর্তমানে খালের মত রূপ দেয়া হয়েছে যাদের দুই ধার কনক্রিট দিয়ে বাঁধানো। এর নিকটে কিছু হ্রদ রয়েছে, যেমন, দক্ষিণ-পশ্চিমে লেইক্‌স্টারমিয়ার, দক্ষিণে পাটার্সভোল্ড্‌সেমিয়ার, পূর্বে বোর্খমেরেন এবং দক্ষিণ-পূর্বে জাউড্‌লার্ডারমিয়ার।

খ্রোনিঙেনের ইতিহাস সম্ভবত নবম শতাব্দীতে শুরু হয়েছে, তবে ১০৪০ সালের আগে শহরটি সম্বন্ধে তেমন কিছু জানা যায় না। সে বছর পুণ্য রোমান সম্রাট হেনরি ৩ খ্রোনিঙেন ও তার আশপাশের জেলাগুলোর কর্তৃত্ব উট্রেখ্‌টের বিশপের হাতে ন্যাস্ত করেছিলেন। একটি কৃষক গোষ্ঠীর বসতি হিসেবে যাত্রা শুরু করে খ্রোনিঙেন পরবর্তীতে "আ" (Aa) নদীর কারণে উত্তরাঞ্চলের অন্যতম বাণিজ্যিক কেন্দ্রে পরিণত হয়। দ্বাদশ শতকে এখান থেকে আ নদীর মাধ্যমে ক্রুসেডে অংশগ্রহণকারী যোদ্ধাদের জাহাজ সরবরাহ করা হতো।

পাদটীকা

তথ্যসূত্র 
 এনসাইক্লোপিডিয়া ব্রিটানিকা, Groningen, ১৯ জুন ২০১৩ তারিখে সংগৃহীত
 গুগল মানচিত্র, Groningen

বহিঃসংযোগ 
 Groningen অফিসিয়াল ওয়েবসাইট
 খ্রোনিঙার জাদুঘর
 দ্বিতীয় বিশ্বযুদ্ধের ইতিহাস

নেদারল্যান্ডসের শহর
১৯৩৪ ফার ইস্টার্ন গেমস

১০ম ফার ইস্টার্ন গেমস ম্যানিলা, ফিলিপাইনে মে ১৯৩৪ সালে অনুষ্ঠিত হয়।

এটি ছিল সর্বশেষ ফার ইস্টার্ন চ্যাম্পিয়নশিপ গেমস। নির্ধারিত ১১তম ফার ইস্টার্ন চ্যাম্পিয়নশিপ গেমস ওসাকা, জাপানে ১৯৩৮ সালে হওয়ার কথা থাকলেও ১৯৩৭ সালে দ্বিতীয় সিনো জাপানি যুদ্ধের কারণে তা পরে বাতিল করা হয়।

অংশগ্রহণকারী

ক্রীড়াসমূহ 

  অ্যাথলেটিক্স
  বেসবল
  বাস্কেটবল
  ফুটবল
  সাঁতার
  টেনিস
  ভলিবল

পদক

তথ্যসূত্র

বহিঃসংযোগ 
 Fpok.upi.edu

১৯৩৪
ভুবনেশ্বর কুমার

ভুবনেশ্বর কুমার সিং মবি (; জন্ম: ৫ ফেব্রুয়ারি, ১৯৯০) ভারতের উত্তর প্রদেশে জন্মগ্রহণকারী ক্রিকেটার। ভারতীয় ক্রিকেট দলের অন্যতম খেলোয়াড় ভুবনেশ্বর মূলতঃ ডানহাতি মিডিয়াম-ফাস্ট বোলার ও ডানহাতি ব্যাটসম্যান। চমৎকার সুইং বোলিংয়ের পাশাপাশি নিম্ন মাঝারি-সারির ব্যাটিংয়ের ফলে দলের কার্যকর অল-রাউন্ডারের মর্যাদা পেয়েছেন। ঘরোয়া ক্রিকেটে উত্তর প্রদেশ ক্রিকেট দলের পক্ষ হয়ে খেলে থাকেন। এছাড়াও তিনি আইপিএলে পুনে ওয়ারিয়র্স ইন্ডিয়ার পক্ষ হয়ে খেলছেন।

প্রারম্ভিক জীবন 
উত্তর প্রদেশের মিরাট এলাকার গুরজার পরিবারে ভুবনেশ্বরের জন্ম। বর্তমানে তিনি সেখানেই অবস্থান করছেন।

ঘরোয়া ক্রিকেট
বাংলা দলের পক্ষ হয়ে ১৭ বছর বয়সে প্রথম-শ্রেণীর ক্রিকেটে অভিষেক ঘটে তার। ২০০৮/০৯ মৌসুমে প্রথম-শ্রেণীর ক্রিকেটে তিনিই প্রথম বোলার যিনি সচিন তেন্ডুলকরকে শূন্য রানে আউট করতে পেরেছেন। ঐ মৌসুমে চমকপ্রদ ক্রীড়াশৈলী উপস্থাপনার মাধ্যমে আইপিএলে রয়্যাল চ্যালেঞ্জার্স ব্যাঙ্গালোরের হয়ে খেলেন। এছাড়াও, মধ্যাঞ্চলের হয়ে দীলিপ ট্রফি এবং দেওধর ট্রফিতে অংশ নিয়েছেন।

আন্তর্জাতিক ক্রিকেট
পরপর দু’টি টুয়েন্টি২০ আন্তর্জাতিকে ইংল্যান্ডের বিরুদ্ধে পরবিন্দর আওয়ানা’র বাজে খেলার প্রেক্ষিতে ভুবনেশ্বর দিবা-রাত্রির টি২০তে পাকিস্তানের বিপক্ষে ব্যাঙ্গালুরুতে অনুষ্ঠিত খেলায় প্রথম একাদশে ছিলেন। ৪ ওভারে মাত্র ৯ রান দিয়ে নাসির জামশেদ, আহমেদ শেহজাদ এবং উমর আকমলের উইকেট দখল করে অভিষেকে সেরা বোলিং পরিসংখ্যানের রেকর্ড গড়েন।

পাকিস্তানের বিপক্ষে একদিনের আন্তর্জাতিকে অভিষেক ঘটে কুমারের। ৩০ ডিসেম্বর, ২০১২ তারিখে তার অভিষেক ওডিআইয়ে ইনিংসের প্রথম বলে মোহাম্মদ হাফিজের উইকেট লাভ করে আন্তর্জাতিক ক্রিকেটের ১৭তম খেলোয়াড়ের মর্যাদা লাভ করেন তিনি। চেন্নাইয়ের এমএ চিদাম্বরম স্টেডিয়ামে হাফিজকে বোল্ড করে এ কীর্তিগাঁথা রচনা করেন।

২২ ফেব্রুয়ারি, ২০১৩ তারিখে সফরকারী অস্ট্রেলিয়া দলের বিপক্ষে অনুষ্ঠিত ১ম টেস্টে অভিষিক্ত হন ভুবনেশ্বর। কোন উইকেট না পেলেও অভিষেক টেস্টের ৯ম উইকেট জুটিতে এমএস ধোনি’র সাথে রেকর্ড ১৪০ রানের পার্টনারশীপ গড়েন। ১০ নম্বরে ব্যাটিংয়ে নেমে সর্বোচ্চ অপরাজিত ৩৮ রান করেন। এরফলে তিনি পরশ মাম্ব্রের রানকে অতিক্রমণ করেন।

আন্তর্জাতিক রেকর্ডসমূহ

টেস্ট ক্রিকেটে ৫ উইকেট লাভ

ইন্ডিয়ান প্রিমিয়ার লিগ

তথ্যসূত্র

বহিঃসংযোগ 

 "Team India's new hope" 
 Bhuvneshwar Kumar - Cricinfo
 Bhuvneshwar Kumar - CricBuzz
 Bhuvneshwar Kumar - iplt20.com

ভারতীয় ক্রিকেটার
১৯৯০-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতের টুয়েন্টি২০ আন্তর্জাতিক ক্রিকেটার
২০১৩-এর আইসিসি চ্যাম্পিয়ন্স ট্রফি’র ক্রিকেটার
২০১৫ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
সানরাইজার্স হায়দ্রাবাদের ক্রিকেটার
পুণে ওয়ারিয়র্স ইন্ডিয়ার ক্রিকেটার
উত্তরপ্রদেশের ক্রিকেটার
মধ্যাঞ্চলের ক্রিকেটার
ইন্ডিয়া ব্লুয়ের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
একবিংশ শতাব্দীর ভারতীয় ক্রীড়াবিদ
১৯৩৮ ফার ইস্টার্ন গেমস

১১তম ফার ইস্টার্ন গেমস ১৯৩৮ সালে ওসাকা, জাপানে অনুষ্ঠিত হওয়ার কথা ছিল।

ঘটনাবলী 

নির্ধারিত ১১তম ফার ইস্টার্ন চ্যাম্পিয়নশিপ গেমস ওসাকা, জাপানে ১৯৩৮ সালে হওয়ার কথা থাকলেও ১৯৩৭ সালের ৭ জুলাই দ্বিতীয় সিনো জাপানি যুদ্ধের কারণে তা পরে বাতিল করা হয়। এই যুদ্ধ ফার ইস্টার্ন অ্যাথলেটিক অ্যাসোসিয়েশনের দুই প্রধান সদস্য চীন এবং জাপানের মধ্যকার, যেটি ২ সেপ্টেম্বর ১৯৪৫ দ্বিতীয় বিশ্বযুদ্ধর সাথে শেষ হয়।

এর পর ফার ইস্টার্ন গেমস আর অনুষ্ঠিত হয়নি।

বহিঃসংযোগ 
 Fpok.upi.edu 
 Japan, China and the Far Eastern Championship Games

১৯৩৮
দ্বিতীয় বিশ্বযুদ্ধের কারণে পরিত্যক্ত ঘটনাবলী
শফি গোল্ডওয়েসার

শফরিরা গোল্ডওয়েসার (; জন্ম ১৯৫৮) ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি ২০১২ সালে টুরিং পুরস্কার লাভ করেন।

জীবনী 
গোল্ডওয়েসার নিউ ইয়র্ক সিটিতে জন্মগ্রহণ করেন। তিনি কার্নেগী মেলন ইউনিভার্সিটি থেকে ১৯৭৯ সালে ব্যাচেলর অব সায়েন্স ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলে থেকে ১৯৮১ সালে মাস্টার অব সায়েন্স এবং ১৯৮৩ সালে পিএইচডি ডিগ্রি অর্জন করেন। ১৯৮৩ সালে ম্যাসাচুসেট্‌স ইনস্টিটিউট অফ টেকনোলজিতে যোগদান করেন।

তথ্যসূত্র 

১৯৫৮-এ জন্ম
জীবিত ব্যক্তি
২০তম-শতাব্দীর গণিতবিদ
২১শ শতাব্দীর গণিতবিদ
মার্কিন কম্পিউটার বিজ্ঞানী
ইসরায়েলি আমেরিকান প্রবাসন
গ্যোডেল পুরস্কার বিজয়ী
গ্রেস মারে ফড়িং পুরস্কার বিজয়ী
কার্নেগী মেলন বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
ইসরায়েলি কম্পিউটার বিজ্ঞানী
ইসরায়েলি ইহুদি
ইহুদি মার্কিন বিজ্ঞানী
যুক্তরাষ্ট্রের বিজ্ঞান জাতীয় একাডেমীর সদস্য
আধুনিক সাংকেতিক লিপি
নিউ ইয়র্ক সিটি থেকে মানুষ
তাত্ত্বিক কম্পিউটার বিজ্ঞানী
ওয়েইজমেন ইন্সটিটিউট অনুষদ
প্রযুক্তিতে নারী
মহিলা কম্পিউটার বিজ্ঞানী
যুক্তরাষ্ট্রের প্রকৌশল জাতীয় একাডেমীর সদস্য
গ্রেস মারে হপার অ্যাওয়ার্ড বিজয়ী
১৯৫৯-এ জন্ম
মার্কিন নারী গণিতবিদ
অ্যাসোসিয়েশন ফর কম্পিউটিং মেশিনারির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রুশ বিজ্ঞান অ্যাকাডেমির বিদেশী সদস্য
টুরিং পুরস্কার বিজয়ী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
২০শ শতাব্দীর মার্কিন নারী বিজ্ঞানী
২১শ শতাব্দীর মার্কিন নারী বিজ্ঞানী
২০শ শতাব্দীর নারী গণিতবিদ
২১শ শতাব্দীর নারী গণিতবিদ
সিলভিও মিকালি

সিলভিও মিকালি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল ও কম্পিউটার বিজ্ঞানের একজন অধ্যাপক। তিনি ২০১২ সালে টুরিং পুরস্কার লাভ করেন।

জীবনী 
মিকালি ইউনিভার্সিটি অব ক্যালিফোর্নিয়া, বার্কলে থেকে ১৯৮৩ সালে কম্পিউটার বিজ্ঞানে পিএইচডি ডিগ্রি অর্জন করেন। ১৯৮৩ সালে ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক পদে যোগদান করেন। ১৯৮৬ সালে সহযোগী অধ্যাপক এবং ১৯৯১ সালে পূর্ণ অধ্যাপক পদে উন্নীত হন।

তথ্যসূত্র

বহিঃসংযোগ 
 হোম পৃষ্ঠা

১৯৫৪-এ জন্ম
জীবিত ব্যক্তি
তাত্ত্বিক কম্পিউটার বিজ্ঞানী
ইতালীয় কম্পিউটার বিজ্ঞানী
মার্কিন কম্পিউটার বিজ্ঞানী
ইতালীয় বংশোদ্ভূত মার্কিন ব্যক্তি
আধুনিক সাংকেতিক লিপি
গ্যোডেল পুরস্কার বিজয়ী
ম্যাসাচুসেট্‌স ইনস্টিটিউট অব টেকনোলজির শিক্ষক
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
যুক্তরাষ্ট্রের প্রকৌশল জাতীয় একাডেমীর সদস্য
যুক্তরাষ্ট্রের বিজ্ঞান জাতীয় একাডেমীর সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অ্যাসোসিয়েশন ফর কম্পিউটিং মেশিনারির সভ্য
টুরিং পুরস্কার বিজয়ী
বাস্তব সত্য

বাস্তব সত্য বা স্বীকৃত সত্য ( ফ্যাক্‌ট্‌) হচ্ছে এমন বিষয়সমূহ যেটা প্রকৃতপক্ষে বা বাস্তবে ঘটছে বা যা মূল ঘটনা  বা সঠিক ঘটনা। কোন বিষয়ের বাস্তব ও স্বীকৃত সত্য হওয়ার জন্য মূল যে বৈশিষ্ট্য থাকতে হয় তা হলো যাচাইযোগ্যতা। বাস্তব ও স্বীকৃত সত্য বাস্তব অভিজ্ঞতা, পরীক্ষা, তথ্যসূত্র বা তত্ত্ব দ্বারা বারংবার যাচাই করা সম্ভব।

ব্যুৎপত্তি
বাস্তব স্বীকৃত সত্যকে ইংরেজিতে Fact বলা হয় যা লাতিন শব্দ Factum থেকে উদ্ভূত।

বাস্তব সত্যের উদাহরণ 
 মানুষের দুটি পা আছে।
 পৃথিবী সূর্যের চারদিকে ঘুরে।
 হাতি আকাশে উড়তে পারে না।
 মানুষ মরনশীল

দর্শনশাস্ত্রে বাস্তব সত্য 
জ্ঞানদর্শন এবং অস্তিত্ববাদী দর্শনের পাঠে বাস্তব ও স্বীকৃত সত্য সম্পর্কে আলোচনা করা হয়। নিরপেক্ষতার প্রশ্ন এবং সত্যতা দুটোই বাস্তব ও স্বীকৃত সত্যের আলোচনায় বিবেচিত হয়। এটিকে সংজ্ঞায়িত করা হয় এভাবে যে, এটি হল এমন একটি ব্যাপার যেটি কিনা প্রকৃত অবস্থা।

এটিকে এভাবেও বর্ণনা করা হয় যে বাস্তব ও স্বীকৃত সত্য একটি সত্য বাক্যকে সত্য করে।

বিজ্ঞানে বাস্তব ও স্বীকৃত সত্য
দর্শনশাস্ত্রের মতই বিজ্ঞানে বাস্তব ও স্বীকৃত সত্য হল বাস্তব অভিজ্ঞতাপ্রসূত এমন কিছু প্রমাণ যা প্রকৃতি, বৈজ্ঞানিক প্রক্রিয়া, বৈজ্ঞানিক কার্যকরণ, ইত্যাদি সম্পর্কে মৌলিক প্রশ্ন সৃষ্টি করে বা নতুন বৈজ্ঞানিক তত্ত্ব তৈরীর মাধ্যমে সেটিকে ব্যাখ্যা করার চেষ্টা করে।
সাধারণ ধারনায় বলা যায় বৈজ্ঞানিক বাস্তব ও স্বীকৃত সত্য হল, বাস্তব এবং যাচাইযোগ্য পর্যবেক্ষণ, যেখানে তত্ত্ব (Theory) এবং অনুকল্পসমূহের (Hypothesis) উদ্যেশ্য হল এইসকল বাস্তব ও স্বীকৃত সত্যের ব্যাখ্যা প্রদান করা।

তথ্যসূত্র 

জ্ঞানতত্ত্বের ধারণা
বিজ্ঞানের দর্শনের ধারণা
সমালোচনা
বিজ্ঞানের দর্শন
বাস্তবতা
বক্তব্য
সত্য
অধিদর্শনের ধারণা
যুক্তিবিজ্ঞানের ধারণা
অধিবিদ্যার ধারণা
বিবৃতি
যৌক্তিক সত্য
ইউটিসি+০১:০০

ইউটিসি+০১:০০ হল একটি সময় অঞ্চল, যা ইউটিসি থেকে ১ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ১৫°পূর্ব মধ্যরেখার একটি সহায়ক।

এই সময় ব্যবহার করা হয়:
 কেন্দ্রীয় ইউরোপীয় সময়
 পশ্চিম আফ্রিকা সময়
 পশ্চিমা ইউরোপীয় গ্রীষ্মকাল সময়
 ব্রিটিশ গ্রীষ্মকাল সময়
 আইরিশ মান সময়
 রোমান্স প্রমাণ সময় (মাইক্রোসফট উইন্ডোজ কন্ট্রোল প্যানেল)
 নমুনা ইন্টারনেট সময়

মান সময় হিসাবে (সারা বছর) 
 
 
 
 
 
 
 
 :
 বান্দুন্দু
 বাস-কঙ্গো
 ইকুয়েডর
 কিনশাসা

মান সময় হিসাবে (উত্তর গোলার্ধে শীতকাল)

ইউরোপ 

 
 
 
 
 
 
 
 
 
 
 
 
 
 
 
 
 
 
 
 
  (সাভালবার্ড এবং জ্যান মায়েন সহ)
 
 
 
 
 
  (বালিয়ারিক দ্বীপপুঞ্জ, সিউটা এবং মেলিলা সহ এবং বাদ দিয়ে কানারি দ্বীপপুঞ্জ)
 
 
 
 জিব্রাল্টার

দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল) 
 
 ফ্যারো দ্বীপপুঞ্জ

আটলান্টিক দ্বীপসমূহ 
 
 কানারি দ্বীপপুঞ্জ

তথ্যসূত্র 

ইউটিসি অফসেট
স্যালি ফিটজগিবনস

স্যালি ফিটজিগবনস () ১৯৯০ সালে অস্ট্রেলিয়ায় জন্ম নেওয়া অ্যাসোসিয়েশন অব সার্ফিং প্রফেশনালের সার্ফার যিনি অনেক পুরস্কার জিতেছেন।

সার্ফিং ক্যারিয়ার 
মাত্র ১৬ বছর বয়সে মেয়েদের একটি উন্মুক্ত প্রতিযোগিতায় সেরা হয়ে নজর কাড়েন স্যালি ফিটজিগবনস। ওয়ার্ল্ড ট্যুরের র‌্যাঙ্কিং অনুযায়ী, ২০০৯ সাল থেকেই প্রতিবছর একাধিক স্বীকৃতি পেয়েছেন।

পুরস্কার 
স্যালি ফিটজিগবনস অ্যাসোসিয়েশন অব সার্ফিং প্রফেশনাল (এএসপি) ওয়ার্ল্ড জুনিয়র চ্যাম্পিয়নশিপ, আইএসএ ওয়ার্ল্ড চ্যাম্পিয়নশিপ, প্রথম হয়েছেন রিপকার্ল প্রো বেলস বিচ এবং সুবারু প্রো টিএসবি ব্যাংক ওমেনস সার্ফ উৎসবে। এ ছাড়া স্বীকৃতির ঝুলিতে আছে নাইকি ইউএস ওপেন অব সার্ফ, গিডজেট প্রো সানসেট বিচসহ এএসপি ওয়ার্ল্ড ট্যুর পুরস্কার।

অন্যান্য খেলাধুলা 
সার্ফার হওয়ার আগে থেকেই খেলাধুলার সঙ্গে যুক্ত স্যালি ফিটজিগবনস। টাচ ফুটবল, সকারসহ অন্য বেশ কয়েকটি খেলাতে নিজের দক্ষতার প্রমাণ দিয়েছেন তিনি।

তথ্যসূত্র

বহিঃসংযোগ 
 
 Surfline, Blueprint Of A Winner.
 ESPN, Student and Master.
 Athletics Australia, International Youth Olympics Results 
 Jetty Girl, 2007 World Junior Champion 
 AAP, Fitzgibbons Joins Surfing Elite
 Surfer Magazine, Fitzgibbons Trounces Beachley To Advance
 ASP Profile Photo

১৯৯০-এ জন্ম
জীবিত ব্যক্তি
অস্ট্রেলিয়ান মহিলা সার্ফার
নিউ সাউথ ওয়েলস থেকে মহিলা ক্রীড়াবিদ
এএসপি বিশ্ব সফর সার্ফার
নিউ সাউথ ওয়েলসের মহিলা ক্রীড়াবিদ
নাজি শওকত

মুহাম্মদ নাজি শওকত বে (১৮৯৩ – ১১ মে, ১৯৮০) ছিলেন ইরাকি রাজনীতিবিদ। রাজা প্রথম ফয়সালের অধীনে তিনি প্রধানমন্ত্রীর দায়িত্ব পালন করেন।

প্রাথমিক জীবন 
মুহাম্মদ নাজি শওকত ইরাকের আল-কুত শহরের একটি জর্জিয়ান ও তুর্কি বংশোদ্ভূত পরিবারে জন্মগ্রহণ করেন। তার পিতা সেখানে প্রাদেশিক গভর্নর হিসেবে দায়িত্ব পালন করছিলেন। সাইব, সামি ও রিফাত নামে তার তিন ভাই ছিল। তার পিতা ১৯০৯ সালে উসমানীয় সংসদের সদস্য নির্বাচিত হন। এসময় তিনি বাগদাদে তার স্কুলের পড়াশোনা শেষ করেন। পিতার সুবাদে তিনি ইস্তানবুলের উসমানীয় আইন স্কুলে অধ্যয়নের সুযোগ পান।

সামরিক জীবন 
প্রথম বিশ্বযুদ্ধ শুরু হওয়ার সময় তিনি ইরাকি শহর আল-হিলায় অ্যাসিস্টেন্ট জেনারেল প্রসিকিউটর হিসেবে ছিলেন। এসময় তিনি তার আইন জীবনের ইতি টানেন এবং রিজার্ভ অফিসার হিসেবে উসমানীয় সেনাবাহিনীতে যোগ দেন। ইরাকে উসমানীয় প্রতিরক্ষায় দুই বছর অংশ নেয়ার পর ১৯১৭ সালের মার্চে ব্রিটিশ বাহিনীর হাতে বন্দী হন। এরপর তাকে অন্যান্য আরব অফিসারদের মত ব্রিটিশ ভারতীয় বন্দীশিবিরে নিয়ে যাওয়া হয়। সেখানে তাকে আরব বিদ্রোহে অংশ নেয়ার সুযোগ দেয়া হলে তিনি তা গ্রহণ করেন।

প্রধানমন্ত্রীত্ব 
১৯৩২ সালে ফয়সাল তাকে প্রধানমন্ত্রীর দায়িত্ব প্রদান করেন। ইঙ্গ-ইরাকি চুক্তির পথে সৃষ্ট সমস্যা দূর করা এই সরকারের উদ্দেশ্য ছিল। কিন্তু ইরাকের রাজনীতির অবস্থা ও চুক্তি বিরোধী শিবিরের কাছ থেকে তারা বাঁধার সম্মুখীন হন। নাজি শওকতের সরকার মাত্র পাঁচ মাস ক্ষমতায় ছিল। এরপর তিনি আঙ্কারায় ইরাকের প্রতিনিধি হিসেবে নিয়োগ পান। তুরস্কের শাসকশ্রেণীর সাথে মজবুত সম্পর্ক স্থাপনে তিনি ব্রতী ছিলেন। আধুনিক তুরস্কের প্রতি তিনি ইতিবাচক মনোভাব গড়ে তোলেন।

তথ্যসূত্র

বহিঃসংযোগ 

১৮৯৩-এ জন্ম
১৯৮০-এ মৃত্যু
জর্জিয়ান বংশোদ্ভূত ইরাকি জনগণ
উসমানীয় আরব
ইরাকের প্রধানমন্ত্রী
১৮৯০-এর দশকে জন্ম